DEMANDICE

### Prípad[[1]](#footnote-1)

Na základnej škole na konci školského roka 3 rómski žiaci fyzicky napadli 1 nerómskeho žiaka. Napadnutý žiak bol po útoku prevezený do nemocnice s otrasom mozgu. Prípad bol vyšetrovaný políciou a súdom, dvaja útočníci boli za tento skutok odsúdení.

Zriaďovateľ' tejto školy (obec A, z ktorej pochádzal napadnutý žiak) reagoval na incident prijatím rozhodnutia, ktorým vylúčil obce B a C (obce, z ktorých pochádzali útočníci) zo spoločného školského obvodu.

Vyjadrenie starostu obce A:

,, Žiaci z týchto obcí budú môcť' aj naďalej navštevovať' našu školu, ale keďže sú to Rómovia, pravdepodobne nebudú. Nebudú mat' totiž uhrádzané cestovné náklady. A Róm je taký, že keď nemá preplatené náklady, tak nepríde. Bohužiaľ', niekedy jeden alebo dvaja zapríčinia, že sa musí pristúpiť k takýmto radikálnym riešeniam."

37 rómskych žiakov z obcí B a C, ktorí predtým chodievali do základnej školy v obci A (kam podľa spoločného školského obvodu ,,patrili"), mohli aj naďalej chodiť' do základnej školy v obci A, avšak z dôvodu ich vylúčenia zo spoločného školského obvodu bez nároku na úhradu cestovného lístka, alebo mohli chodiť' do základnej školy v obci D (kam po novom ,,patrili"), s nárokom na úhradu cestovného, no zároveň v oveľa väčšej vzdialenosti.

I napriek takémuto opatreniu nastúpilo v novom školskom roku do základnej školy v obci A všetkých 37 rómskych žiakov, ktorí cestovali do školy bez preplatenia lístka. Predpoklad starostu obce A o odlive rómskych žiakov zo základnej školy sa tak nenaplnil. Po väčšine ide o žiakov zo sociálne slabších rodín, resp. z vylúčených marginalizovaných komunít, ktorých rodičia pracujú na brigádach/sezónnych prácach alebo sú nezamestnaní, príp. na materskej/rodičovskej dovolenke.

**Zadanie**

1. O porušení akých základných práv by sme v tomto prípade mohli uvažovať'?
2. Aký mate názor na postup obce A, ktorý po incidente zvolila, aby vyriešila situáciu?
3. Ako sa daný prípad dotýka otázky ľudskej dôstojnosti?
4. Ide o prípad, ktorý by mohla preskúmavať Verejná ochrankyňa práv? (ak áno, koho by preskúmavala?)

Právna úprava

### Zákon c. 245/2008 Z. z. o výchove a vzdelávaní (školský zákon)

§ 3 Výchova a vzdelávanie podľa tohto zákona sú založené na princípoch

**d) zákazu všetkých foriem diskriminácie a obzvlášť' segregácie,**

**§ 20 (5) Žiak plní povinnú školskú dochádzku v základnej škole v školskom obvode, v ktorom má trvalý pobyt** (ďalej len "spádová škola"), ak zákonný zástupca pre svoje dieťa nevyberie inú základnú školu. Žiak môže povinnú školskú dochádzku plniť v inej ako spádovej škole, ak ho riaditeľ tejto školy prijme na základné vzdelávanie.

Podľa § 8 zák. č. 596/ 2003 Z. z. o štátnej správe v školstve a školskej samospráve a o zmene a doplnení niektorých zákonov v platnom znení (ďalej len „zákon o ŠS v školstve“)

(1) Obec určí svojím všeobecne záväzným nariadením školský obvod základnej školy zriadenej obcou. Školský obvod základnej školy tvorí územie obce alebo jej časť. Ak je obec zriaďovateľom viacerých základných škôl, obec svojím všeobecne záväzným nariadením určí školské obvody pre jednotlivé základné školy„

(2) Ak obec nezriadi základnú školu, môže sa dohodnúť so susednými obcami na spoločnom školskom obvode základnej školy. Ak sa takáto dohoda neuzatvorí a bude ohrozené plnenie povinnej školskej dochádzky žiakov, rozhodne o spoločnom školskom obvode základnej školy obvodný úrad v sídle kraja.

(3) Žiak plní povinnú školskú dochádzku v základnej škole v školskom obvode, v ktorom má trvalé bydlisko, ak sa zákonný zástupca žiaka nerozhodne podľa odseku 4.

(4) Žiak môže plniť povinnú školskú dochádzku v základnej škole mimo školského obvodu, v ktorom má trvalé bydlisko, so súhlasom riaditeľa základnej školy, do ktorej sa hlási. Riaditeľ základnej školy, do ktorej bol žiak prijatý, oznámi túto skutočnosť riaditeľovi základnej školy v školskom obvode, v ktorom má žiak trvalé bydlisko, ako aj zriaďovateľovi základnej školy, do ktorej bol žiak prijatý. Obec, ktorá je zriaďovateľom tejto základnej školy, oznámi obci, v ktorej má žiak trvalé bydlisko, jeho prijatie do základnej školy v príslušnom školskom obvode.

### Zákon č. 365/2004 Z. z.

### o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon)

§ 2a

(1) Diskriminácia je priama diskriminácia, nepriama diskriminácia, obťažovanie, sexuálne obťažovanie a neoprávnený postih; diskriminácia je aj pokyn na diskrimináciu a nabádanie na diskrimináciu.

(2) Priama diskriminácia je konanie alebo opomenutie, pri ktorom sa s osobou zaobchádza menej priaznivo, ako sa zaobchádza, zaobchádzalo alebo by sa mohlo zaobchádzať s inou osobou v porovnateľnej situácii.

(3) Nepriama diskriminácia je navonok neutrálny predpis, rozhodnutie, pokyn alebo prax, ktoré znevýhodňujú osobu v porovnaní s inou osobou; nepriama diskriminácia nie je, ak takýto predpis, rozhodnutie, pokyn alebo prax sú objektívne odôvodnené sledovaním oprávneného záujmu a sú primerané a nevyhnutné na dosiahnutie takého záujmu.

### Európsky dohovor o ochrane ľudských práv a základných slobôd

**ČLÁNOK 14 Zákaz diskriminácie**

Užívanie práv a slobôd priznaných týmto dohovorom musí byť zabezpečené bez diskriminácie založenej na akomkoľvek dôvode, ako je pohlavie, rasa, farba pleti, jazyk, náboženstvo, politické alebo iné zmýšľanie, národnostný alebo sociálny pôvod, príslušnosť k národnostnej menšine, majetok, rod alebo iné postavenie

1. Vypracované Kanceláriou Verejného ochrancu práv [↑](#footnote-ref-1)